การป้องกันเห็บ กำจัดเห็บนอกบ้าน การกำจัดเห็บในบ้าน
การกั้นรั้วจะเป็นการป้องกันพวกสัตว์ใหญ่ อย่างกวางหรือหมาป่าโคโยตี้ ไม่ให้ผ่านเข้ามาในสวนของคุณได้ เห็บจะแพร่มาทางสัตว์เลี้ยงลูกด้วยน้ำนม ฉะนั้นการป้องกันไม่ให้สัตว์ใหญ่เข้ามาจะเป็นการควบคุมจำนวนเห็บในสวนของคุณนั่นเอง นอกจากนั้นกวางอาจมากัดกินพืชของคุณ และหมาป่าโคโยตี้อาจมากัดแมวคุณได้ด้วย พวกฟืนอย่างพุ่มไม้หรือใบไม้แห้งนั้นมีความเข้มและชื้น การเก็บมันเอาไว้ในที่แห้งจะกันไม่ให้เห็บเข้ามาอยู่ในสวรรค์ของมัน และจะช่วยให้ฟืนใช้ได้ดีและแห้งพร้อมใช้ในหน้าหนาวครั้งต่อไปอีกด้วย! ให้มั่นใจว่าเด็กๆ เล่นอยู่ในที่ที่ไกลจากพงหญ้าสูงหรือต้นไม้ ถ้าชิงช้าไปอยู่ในบริเวณที่มีพงหญ้าขึ้นสูงจนถึงขา ให้กำจัดวัชพืชเหล่านั้นและตัดหญ้าซะ! เห็บสามารถทำรังอยู่ใต้ที่ให้อาหารนกได้โดยไม่ถูกรังควาญ ถ้าคุณมาทำความสะอาดบ่อยๆ มันก็จะไม่มาอยู่ ให้ตรวจดูตัวเอง ลูกๆ และสัตว์เลี้ยงบ่อยๆ โดยเฉพาะหลังจากที่ออกไปเล่นหรือปีนเขานอกบ้าน  หาเห็บจากเส้นขน ใต้รักแร้ บนขา ทุกที่นั่นแหละ แล้วกำจัดเห็บออกด้วยแหนบ ระวังอย่าไปบี้เห็บที่ติดอยู่ คุณคงไม่อยากให้เห็บขย้อนอาหารออกมาใส่ปากแผลที่มันกัดคุณ เพราะมันจะเป็นพาหะของโรคต่างๆ เช่นโรคไลม์ได้ คุณสามารถทำที่ไล่เห็บไร้สารพิษได้เองที่บ้าน โดยใช้ขวดสเปรย์ขนาดบรรจุ 475 มล. และฉีดมันซะ!   สร้างยาไล่จากซิตรัส เห็บมันไม่ชอบซิตรัส (ผลไม้รสเปรี้ยว) ซึ่งถือเป็นอาวุธที่ได้ผลดีเชียวล่ะ ในการทำส่วนผสมนี้ ให้ต้มน้ำ 2 ถ้วย และใส่เลมอนหั่น 2 ลูก หรือมะนาว หรือส้ม หรือเกรปฟรุต โดยเลือกผลไม้เพียงชนิดเดียวหรือรวมกันก็ได้ ต้มเอาไว้ประมาณหนึ่งนาที จากนั้นก็ตุ๋นไปอีกสักชั่วโมง กรองเนื้อผลไม้ออก รอให้เย็น เทลงขวดสเปรย์ และฉีดใส่ตัวเอง ลูกๆ สัตว์เลี้ยง และสวน ทุกที่ที่เห็บอาจไปถึงได้  สร้างยาไล่จากน้ำมันหอมระเหยเจอร์เรเนียม ลาเวนเดอร์ หรือเปปเปอร์มินต์ พวกนี้จะไม่ปลอดภัยกับแมวเช่นกัน ฉะนั้นระวังอย่าฉีดใส่แมวเข้าล่ะ เห็บที่อยู่นอกบ้านมักจะถูกพบในพื้นที่ที่เป็นหญ้าหรือพุ่มไม้ที่มีต้นไม้และเงาบังอยู่ มันชอบจะอยู่ในสภาวะความชื้นสูง  มันยังถูกพบในที่หนึ่งในที่ที่เห็บชอบที่สุดอีกด้วย นั่นก็คือกวางนั่นเอง ฉะนั้นถ้าคุณออกไปเจอกับพงหญ้าสูงๆ หรือไปปีนเขาในป่า ถือว่าคุณตกอยู่ในอาณาเขตของเห็บแล้วล่ะ สิ่งแรกที่ต้องทำคือ ขัดขวางไม่ให้เห็บขึ้นบริเวณบ้านคุณ โดยการระบุสภาวะที่เห็บชอบที่อยู่สวนหลังบ้านของคุณเสียก่อน เริ่มโดยการกำจัดพืชที่เป็นมิตรกับเห็บเสียก่อน วิธีที่ดีที่สุดคือการตัดหญ้าบ่อยๆ และกำจัดพืชที่ตายแล้ว ที่ไม่สมบูรณ์ หรือที่ขึ้นจนรก  เลี่ยงไม่ให้หญ้าขึ้นจนรก และกำจัดเถาวัลย์หรือพืชอื่นๆ ที่อาจจะอยู่เป็นพุ่มเป็นกลุ่ม หรือดูคล้ายหญ้าด้วย นอกจากนี้ เพราะเห็บมันเหมือนแวมไพร์ตรงที่มันดูดเลือด และเกลียดแสงอาทิตย์ ให้ใช้มันเป็นแนวทางเมื่อจะทำการกำจัดพืช โดยให้แสงอาทิตย์ส่องเข้ามายังสวนของคุณให้มากที่สุดเท่าที่จะทำได้ การตัดหญ้าบ่อยๆ จะเป็นการกันไม่ให้เห็บอยู่ในพงหญ้าสูง และปล่อยให้แสงอาทิตย์ส่องเข้ามาได้อีกด้วย มันไม่ใช่เพียงแต่จะไล่แมลงออกไป แต่มันยังจะช่วยให้น้ำค้างในตอนเช้าระเหยไปอย่างรวดเร็ว กันไม่ให้มีน้ำสำหรับเห็บเช่นกัน กำจัดต้นหญ้าสูงๆ รอบๆ บ้านและสนามหญ้าของคุณ ให้สร้างขอบเขตที่แห้งแล้งกั้นเอาไว้ ซึ่งเห็บจะรังเกียจที่จะข้ามไปด้วยตัวมันเอง มันจะผ่านโดยการเกาะกวางเข้าไป ฉะนั้นหวังว่าคุณจะกันไม่ให้กวางเข้ามาในสวนด้วย ถ้าเห็บไม่สามารถอาศัยอยู่ในหญ้าได้ มันจะไปหาเงาที่อื่นแทน พุ่มไม้เข้มๆ ชื้นๆ และใบไม้แห้ง โดยเฉพาะใบไม้แห้งนั้นถือเป็นสวรรค์ของเห็บเลยล่ะ อย่าปล่อยให้มีกองพืชอยู่ในสวนของคุณซะล่ะ ใช้ยาฆ่าแมลงที่ได้รับการรับรองแล้วว่าปลอดภัยในช่วงปลายฤดูใบไม้ผลิถึงต้นฤดูร้อนเพื่อป้องกันไม่ให้เห็บมาอาศัยอยู่ในสนามหญ้าของคุณ การรักษาสนามหญ้าในช่วงปลายพฤษภาคมถึงต้นมิถุนายนสามารถลดจำนวนเห็บได้มากกว่า 50 เปอร์เซ็นต์เลยนะ  ให้แน่ใจว่าคุณใช้แค่ยาฆ่าแมลงที่ได้รับการรับรองว่าใช้เพื่อกำจัดเห็บในบริเวณพื้นที่ของคุณได้ และใช้ตามคำแนะนำบนฉลาก ยาฆ่าแมลงดีๆ บางตัวจะมีส่วนผสมของแลมบ์ดา ไซฮาโลทรินและเอสเฟนเวลาเรท (สารเคมีกำจัดศัตรูพืช) อยู่ด้วย แม้ว่าจะมักพบเจอเห็บนอกบ้าน การบุกรุกของเห็บหมาสีน้ำตาลในบ้านก็ไม่ใช่สิ่งที่แปลก เห็บชนิดนี้จะเกาะอยู่กับสุนัขและสัตว์ชนิดอื่นที่ชอบสภาวะที่แห้งและอุ่น ขั้นแรกในการกำจัดเห็บชนิดนี้คือการจัดบ้าน เพราะเห็บนั้นสามารถซ่อนอยู่ได้ทุกที่ โดยเก็บของขึ้นจากพื้น และอย่าทิ้งให้เสื้อผ้าสกปรกกองไปทั่ว จากการบุกรุกของเห็บนั้นถือเป็นโอกาสที่ให้คุณได้ทำความสะอาดสักหน่อย เห็บจะเกาะอยู่กับเสื้อผ้าสกปรกๆ หรือผ้าปูเตียง ให้ซักเสื้อผ้าหรือผ้าปูเตียงที่คุณสงสัยว่าจะมีเห็บอยู่ด้วยน้ำที่ร้อนมากๆ โดยให้เหมาะสมกับเนื้อผ้าแต่ละชนิด หลีกเลี่ยงการทิ้งเสื้อผ้าสกปรกเอาไว้บนพื้น และถ้าคุณสงสัยว่าจะมีเห็บอยู่ในเสื้อผ้าหรือผ้าปูเตียงไหน ก็อย่าโยนมันลงในตะกร้าเสื้อผ้าล่ะ เพราะมันอาจไปปนกับเสื้อผ้าตัวอื่นได้ ให้นำมันไปซักในเครื่องซักผ้าทันทีเลย ขั้นตอนถัดมาคือการทำความสะอาดบ้านทั้งหลังให้สะอาดทุกซอกทุกมุม ทำความสะอาดชั้นวางของ มุมที่เต็มไปด้วยฝุ่นที่ถูกลืม และกวาด ถู ดูดฝุ่นพื้นให้ทั่ว  เครื่องดูดฝุ่นนั้นใช้ได้ดีที่สุดในการกำจัดเห็บ เพราะคุณสามารถดูดมันจากทั่วทั้งบ้านได้เลย ไม่ว่าจะเป็นที่นอนของสัตว์เลี้ยง รอยแตกบนพื้นและกำแพง บนบัวเชิงผนังและคิ้วผนัง หรือบนกับใต้เฟอร์นิเจอร์ ให้นำถุงฝุ่นไปกำจัดในภายหลัง เมื่อบ้านสะอาดและเป็นระเบียบเรียบร้อยแล้ว และฆ่าเห็บได้เยอะที่สุดเท่าที่จะทำได้แล้ว คุณจะต้องใช้ยาฆ่าแมลงฆ่าเห็บที่เหลือและไข่ของมันด้วย  ในการฆ่าไข่และตัวอ่อนของเห็บ คุณต้องฉีดยาฆ่าแมลงที่มีส่วนประกอบของกรดบอริคและสารสกัดจากพืชบางๆ ให้ทั่วบ้าน และฉีดที่นอนของสัตว์เลี้ยงให้มากกว่านิดหน่อย เพราะมันเป็นส่วนที่เห็บชอบวางไข่เอาไว้นั่นเอง ในการฆ่าเห็บโตเต็มวัย ให้ใช้ยาฆ่าแมลงที่มีส่วนประกอบของไพรีทรินที่ผลิตขึ้นมาเพื่อกำจัดเห็บหมาสีน้ำตาลโดยเฉพาะ มันปลอดภัยสำหรับมนุษย์และสัตว์เลี้ยง อีกทั้งยังได้ผลเร็วอีกด้วย ฉีดยาฆ่าแมลงให้ทั่วบ้าน อย่าลืมตรงพรมและผ้าม่าน ใต้โต๊ะ เก้าอี้ และโซฟาด้วยนะ โดยให้อ่านฉลากให้มั่นใจเพื่อใช้ให้ถูกต้อง สัตว์เลี้ยงภายในบ้าน ที่มักจะเป็นสุนัข เป็นแหล่งที่จะถูกบุกรุกด้วยเห็บอันดับแรกเลยล่ะ สุนัขอาจไปนำเห็บมาจากนอกบ้าน หรือติดมาจากสัตว์ตัวอื่นที่อยู่ในบ้านสุนัขหรือแถวๆ บ้าน  ก่อนอื่น คุณจำเป็นต้องกำจัดพวกเห็บทางกายภาพซึ่งใช้สัตว์ของคุณเป็นที่อยู่เสียก่อน จากนั้นค่อยรักษาสุนัขด้วยผลิตภัณฑ์กำจัดเห็บเฉพาะที่ที่มีส่วนผสมของพวกฟิโปรนิล อะมิทราซ หรือเพอร์เมทริน โดยให้ปรึกษาสัตวแพทย์เพื่อคำแนะนำ คุณอาจจะใส่ปลอกคอไล่เห็บให้สัตว์เลี้ยงของคุณก็ได้ มันจะช่วยกำจัดเห็บไม่ให้ติดอยู่กับสุนัขหรือแมวของคุณได้ประมาณสามเดือด ปลอกคอนี้ออกจะหายากถ้าหาตามร้านต่างๆ ฉะนั้นให้ลองปรึกษาสัตวแพทย์หรือซื้อผ่านช่องทางออนไลน์เอา ถ้าหากว่าถูกบุกรุกมากเกินไป ก็อาจจำเป็นต้องเรียกผู้เชี่ยวชาญมาจัดการ เขาจะมีอุปกรณ์พิเศษและยาฆ่าแมลงที่สามารถฆ่าเห็บได้ทันที และเขายังมีความรู้เรื่องนิสัยและที่อยู่ของเห็บอย่างดีอีกด้วย ฉะนั้นเขาก็จะสามารถหาตำแหน่งของเห็บได้อย่างรวดเร็วนั่นเอง ถ้าการรุกรานของเห็บยังคงทำให้เกิดปัญหาอยู่ แม้คุณจะกำจัดไปเท่าไรแล้วก็ตาม คุณอาจต้องพิจารณาถึงตัวเลือกนี้ได้แล้ว
กั้นรั้วสนามหญ้าของคุณ. เก็บกองฟืนเอาไว้อย่างเรียบร้อยและเก็บในที่แห้ง. อย่าปล่อยให้เด็กเล่นในบริเวณที่มีเห็บอยู่. ทำความสะอาดบริเวณใต้ที่ให้อาหารนก. หาเห็บบนตัวเอง. ทำที่ไล่เห็บจากธรรมชาติ. ระบุตำแหน่งที่เห็บชอบอยู่ที่สุด. ตัดพวกพืช. ถางหญ้าบ่อยๆ. ทำความสะอาดสวนจากพุ่มไม้เตี้ยๆ และใบไม้แห้ง. ใช้ยาฆ่าแมลง. จัดบ้านของคุณ. ซักเสื้อผ้าสะอาดๆ ในน้ำร้อน. ทำความสะอาดบ้านให้หมดจด. ฉีดยาฆ่าแมลงในบ้าน. รักษาสัตว์เลี้ยงที่เลี้ยงในบ้าน. โทรหาบริษัทกำจัดเห็บ.
https://www.wikihow.com/Get-Rid-of-Ticks-Around-Your-Home https://www.wikihow.com/Get-Rid-of-Ticks-Around-Your-Home https://www.wikihow.com/Get-Rid-of-Ticks-Around-Your-Home
Preventing Ticks Removing Ticks Outdoors Removing Ticks Indoors